CELEX: 32011D0820(02)
Language: sl
Date: 2011-08-19 00:00:00
Title: Izvedbeni sklep Komisije z dne 19. avgusta 2011 o sprejetju delovnega programa za financiranje dejavnosti Unije v zvezi z alternativami operativni kastraciji prašičev

|



32011D0820(02)

Izvedbeni sklep Komisije z dne 19. avgusta 2011 o sprejetju delovnega programa za financiranje dejavnosti Unije v zvezi z alternativami operativni kastraciji prašičev  

Uradni list C 243 , 20/08/2011 str. 0005 - 0011



		Izvedbeni sklep Komisijez dne 19. avgusta 2011o sprejetju delovnega programa za financiranje dejavnosti Unije v zvezi z alternativami operativni kastraciji prašičev2011/C 243/06EVROPSKA KOMISIJA JE –ob upoštevanju Pogodbe o delovanju Evropske unije,ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [1], in zlasti člena 75 Uredbe,ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti [2], in zlasti člena 90 Uredbe,ob upoštevanju Odločbe Sveta 2009/470/ES z dne 25. maja 2009 o odhodkih na področju veterine [3] in zlasti členov 19, 20, 22 in 23 Odločbe,ob upoštevanju naslednjega:(1) V skladu z uredbama (ES, Euratom) št. 1605/2002 in št. 2342/2002 je treba pred odobritvijo proračunskih sredstev Unije sprejeti sklep o financiranju, v katerem se določijo bistveni elementi določenega ukrepa.(2) Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno s politiko obveščanja o zdravju živali, dobrem počutju živali, varnosti hrane ter tehničnih in znanstvenih ukrepih.(3) Vonj po samcih je neprijeten vonj, ki nastaja pri toplotni obdelavi mesa nekastriranih prašičjih samcev. Le pri majhnem odstotku spolno zrelih prašičev so v mesu prisotne visoke koncentracije androstenona, skatola in indola, ki povzročajo navedeni vonj. Vsi potrošniki sicer niso občutljivi na vonj po samcih, tisti, ki so, pa bodo svinjino odklonili kot neužitno. Zato odstavek 1(p) poglavja V oddelka II Priloge I k Uredbi Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi [4], določa, da je meso z izrazitim spolnim vonjem neprimerno za prehrano ljudi.(4) Trenutno se za preprečevanje vonja po samcih uporabljajo trije pristopi, in sicer zgodnji zakol, odstranitev mod (kastracija) ali imunokastracija (cepljenje za zmanjšanje vonja po samcih). Operativna kastracija prašičev je z vidika dobrega počutja živali problematična. Zato Direktiva Sveta 2008/120/ES z dne 18. decembra 2008 o določitvi minimalnih pogojev za zaščito prašičev [5] določa, da lahko prašiče kastrirajo samo veterinarji ali usposobljene osebe ter da je treba pri prašičih, starih sedem dni ali več, uporabiti anestezijo ali dodatno dolgotrajno analgezijo.(5) V skladu z mnenjem Znanstvenega odbora za zdravje in dobro počutje živali Evropske agencije za varnost hrane (EFSA), pripravljenim na zahtevo Komisije v zvezi z vidiki dobrega počutja pri kastraciji prašičkov [6] ter sprejetim 12. in 13. julija 2004, je operativna kastracija prašičev boleča pri kateri koli starosti.(6) Člen 13 Pogodbe priznava, da so živali čuteča bitja in da je treba v celoti upoštevati zahteve po njihovem dobrem počutju pri oblikovanju in izvajanju politik Unije, med drugim na področju kmetijstva in notranjega trga.(7) V Evropski deklaraciji o alternativnih možnostih za operativno kastracijo prašičev [7] iz decembra 2010 so se glavni akterji iz sektorja prašičereje prostovoljno zavezali k prenehanju rutinskega izvajanja operativne kastracije prašičjih samcev do 1. januarja 2018, če se ustanovi evropsko partnerstvo za kastracijo prašičev za razvoj potrebnih ukrepov za dosego tega cilja.(8) Zato mora Unija investirati v študije o alternativah operativni kastraciji prašičev. V ta namen je treba uvesti delovni program za podporo tehničnim, znanstvenim in izobraževalnim ukrepom za opredelitev in uvedbo alternativ operativni kastraciji. Delovni program mora vključevati razvoj referenčnih in presejalnih metod za odkrivanje vonja po samcih v svinjini ter študij o sprejemljivosti mesa in proizvodov iz prašičjih samcev, ki niso bili operativno kastrirani, za potrošnike.(9) Na podlagi rezultatov navedenih študij bo morda potreben premislek o zadevni zakonodaji Unije, da se zagotovi nemoteno delovanje notranjega trga. Opredeliti je treba ekonomski učinek prenehanja rutinskega izvajanja operativne kastracije prašičev do 1. januarja 2018. Zato je primerno izvesti obsežno analizo stroškov in koristi, ki bi jih ustrezni ukrepi prinesli na različnih stopnjah proizvodnje svinjine.(10) Vzpostaviti je treba interaktivno spletno mesto za spodbujanje izobraževanja in usposabljanja glavnih zainteresiranih strani v sektorju prašičereje o dejavnostih Unije v zvezi z alternativami operativni kastraciji prašičev.(11) Inštitut za referenčne materiale in meritve Skupnega raziskovalnega središča (JRC-IRMM) iz Geela v Belgiji ima potrebno znanstveno in tehnično strokovno znanje za razvoj in validacijo referenčnih analitskih metod. Zato je treba JRC-IRMM z upravnim sporazumom dodeliti proračunska sredstva Unije za razvoj referenčnih metod, ki jih priznava Evropska unija za odkrivanje in merjenje glavnih spojin, ki povzročajo vonj po samcih.(12) Za uporabo tega sklepa je primerno opredeliti izraz "bistvena sprememba" v smislu člena 90(4) Uredbe (ES, Euratom) št. 2342/2002.(13) Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJI SKLEP:Člen 1Sprejme se delovni program za dejavnosti Unije v zvezi z alternativami operativni kastraciji prašičev, kakor je določen v Prilogi ("delovni program").Člen 2Najvišji prispevek za delovni program znaša 1330000 EUR in se financira iz naslednje vrstice splošnega proračuna Evropske unije za leto 2011:- proračunska vrstica 17 04 02 01: 1330000 EUR.Ta sredstva lahko vključujejo zamudne obresti.Člen 3Skupne spremembe sredstev, namenjenih za ukrepe v delovnem programu, ki ne presegajo 10 % največjega prispevka iz člena 2 tega sklepa, se ne štejejo za bistvene spremembe v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj delovnega programa.Člen 4Ta sklep je sklep o financiranju v smislu člena 75 finančne uredbe.Ta sklep zajema plačilo zamudnih obresti v skladu s členom 83 Uredbe (ES, Euratom) št. 1605/2002 in členom 106(5) Uredbe (ES, Euratom) št. 2342/2002.V Bruslju, 19. avgusta 2011Za KomisijoJohn DalliČlan Komisije[1] UL L 248, 16.9.2002, str. 1.[2] UL L 357, 31.12.2002, str. 1.[3] UL L 155, 18.6.2009, str. 30.[4] UL L 139, 30.4.2004, str. 206.[5] UL L 47, 18.2.2009, str. 5.[6] EFSA Journal (2004) 91; 1–18.[7] http://ec.europa.eu/food/animal/welfare/farm/initiatives_en.htm--------------------------------------------------PRILOGADelovni program iz člena 11.1 UvodTa program zajema izvedbene ukrepe za dejavnosti, ki zahtevajo odhodke Unije, v zvezi z alternativami operativni kastraciji prašičev.Na podlagi ciljev iz Odločbe Sveta 2009/470/ES o odhodkih na področju veterine se proračunska sredstva in glavne dejavnosti razdelijo:za javna naročila (z neposrednim centraliziranim upravljanjem) (1.2):- upravni sporazum z Inštitutom za referenčne materiale in meritve Skupnega raziskovalnega središča iz Geela v Belgiji za razvoj referenčnih metod, ki jih priznava Evropska unija za odkrivanje in merjenje glavnih spojin, ki povzročajo vonj po samcih, do najvišjega zneska 500000 EUR (1.2.1);- javni razpis za izvedbo študije o sprejemljivosti svinjine in mesnih proizvodov iz prašičjih samcev, ki niso bili operativno kastrirani, za potrošnike v Evropski uniji in tretjih državah, njeno objavo in razširjanje s tem povezanih informacij do najvišjega zneska 250000 EUR (1.2.2);- javni razpis za izvedbo študije o hitrih metodah za odkrivanje vonja po samcih, ki se uporabljajo ali razvijajo v klavnicah v Evropski uniji, do najvišjega zneska 150000 EUR (1.2.3);- javni razpis za izvedbo študije o možnostih za zmanjšanje koncentracije spojin, ki povzročajo vonj po samcih, z vzrejnimi, krmnimi in upravljalnimi metodami do najvišjega zneska 250000 EUR (1.2.4);- okvirna pogodba za izvedbo študije ter ekonomske analize stroškov in koristi prenehanja izvajanja operativne kastracije prašičev s posebnim poudarkom na deležu stroškov v celotni proizvodnji svinjine do najvišjega zneska 150000 EUR (1.2.5);- okvirna pogodba za razvoj, gostovanje in vzdrževanje posebnega spletnega mesta o dejavnostih Evropske unije v zvezi z alternativami operativni kastraciji prašičev do najvišjega zneska 30000 EUR (1.2.6).1.2 Javna naročilaSkupna proračunska sredstva za javna naročila v letu 2011 iz točke 1.2 znašajo 1330000 EUR.1.2.1 Razvoj referenčnih metod, ki jih priznava Evropska unija za odkrivanje in merjenje glavnih spojin, ki povzročajo vonj po samcihPravna podlaga : Člena 22 in 23 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Upravni sporazum z Inštitutom za referenčne materiale in meritve Skupnega raziskovalnega središča (JRC-IRMM) iz Geela v BelgijiPredmet predvidenih naročil : - razvoj referenčnih metod, usklajenih na ravni Evropske unije, za odkrivanje in merjenje glavnih treh spojin, ki povzročajo vonj po samcih (androstenon, skatol in indol), da se zagotovi nemoteno delovanje notranjega trga s svinjino iz prašičjih samcev, ki niso bili operativno kastrirani;- razvoj metod, usklajenih na ravni Evropske unije, za vzorčenje in pripravo vzorcev za odkrivanje vonja po samcih;- povezava pragov referenčnih metod, usklajenih na ravni Evropske unije, za odkrivanje vonja po samcih z zaznavnimi pragovi;- zagotovitev primerljivosti rezultatov analiz med laboratoriji;- umerjanje hitrih presejalnih metod za odkrivanje vonja po samcih.Izvajanje : Neposredno centralizirano upravljanjeOkvirni čas začetka postopkov oddaje javnih naročil : September 2011Okvirna vrednost razpisa : 500000 EURPosebna pogodba : Ni relevantno.1.2.2 Študija o sprejemljivosti mesa in mesnih proizvodov iz prašičjih samcev, ki niso bili operativno kastrirani, za potrošnike v Evropski uniji in tretjih državahPravna podlaga : Člena 22 in 23 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Javno naročilo storitev (javni razpis)Predmet predvidenih naročil : - študija o sprejemljivosti mesa in mesnih proizvodov iz prašičjih samcev, ki niso bili operativno kastrirani, za potrošnike v Evropski uniji in tretjih državah;- opredelitev in obravnava razlik med različnimi državami članicami glede sprejemljivosti mesa in mesnih proizvodov iz prašičjih samcev, ki niso bili operativno kastrirani, za potrošnike;- opredelitev in obravnava razlik glede sprejemljivosti mesa in mesnih proizvodov iz prašičjih samcev, ki niso bili operativno kastrirani, za potrošnike v tretjih državah, v katere Unija izvaža svinjino in proizvode iz svinjine.Izvajanje : Neposredno centralizirano upravljanjeOkvirni čas začetka postopkov oddaje javnih naročil : December 2011Okvirna vrednost razpisa : 250000 EURPosebna pogodba : Ni relevantno.1.2.3 Študija o hitrih metodah odkrivanja vonja po samcih, ki se uporabljajo ali razvijajo v klavnicah v Evropski unijiPravna podlaga : Člena 22 in 23 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Javno naročilo storitev (javni razpis)Predmet predvidenih naročil : - izvedba študije o hitrih metodah odkrivanja vonja po samcih, ki se uporabljajo ali razvijajo v klavnicah v Evropski uniji;- primerjava izvedljivosti, rezultatov in stroškov različnih metod, ki se uporabljajo ali razvijajo v klavnicah v Evropski uniji.Izvajanje : Neposredno centralizirano upravljanjeOkvirni čas začetka postopkov oddaje javnih naročil : Februar 2012Okvirna vrednost razpisa : 150000 EURPosebna pogodba : Ni relevantno.1.2.4 Študija o možnostih za zmanjšanje koncentracije spojin, ki povzročajo vonj po samcih, z vzrejnimi, krmnimi in upravljalnimi metodamiPravna podlaga : Člena 22 in 23 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Javno naročilo storitev (javni razpis)Predmet predvidenih naročil : - Študija za opredelitev načina in obsega zmanjšanja koncentracije spojin, ki povzročajo vonj po samcih, s spremembami vzrejnih, krmnih in upravljalnih metod.Izvajanje : Neposredno centralizirano upravljanjeOkvirni čas začetka postopkov oddaje javnih naročil : April 2012Okvirna vrednost razpisa : 250000 EURPosebna pogodba : Ni relevantno.1.2.5 Študija in ekonomska analiza stroškov in koristi prenehanja izvajanja operativne kastracije prašičevPravna podlaga : Člena 22 in 23 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Javno naročilo storitev (uporaba obstoječe okvirne pogodbe)Predmet predvidenih naročil : - zbiranje ekonomskih podatkov in izdelava ekonomskih projekcij o stroških in koristih (okolje, krma, število prašičkov) prenehanja rutinskega izvajanja operativne kastracije prašičev; zajeti je treba stroške in koristi za vse akterje v sektorju od proizvajalcev do potrošnikov;- opredelitev, kako bi bilo mogoče te stroške in koristi porazdeliti med različne akterje v sektorju.Izvajanje : Neposredno centralizirano upravljanjeOkvirni čas začetka postopkov oddaje javnih naročil : Junij 2012Okvirna vrednost razpisa : 150000 EURPosebna pogodba : Sklenitev posebne pogodbe o izvajanju storitev znotraj okvirne pogodbe za presojo, oceno učinka in povezane storitve (sklop 3: prehranska veriga), številka pogodbe št. SANCO/2008/01/055.1.2.6 Razvoj, gostovanje in vzdrževanje posebnega spletnega mesta za izobraževanje in usposabljanje glavnih zainteresiranih strani v sektorju prašičereje o dejavnostih Evropske unije v zvezi z alternativami operativni kastraciji prašičevPravna podlaga : Člena 19 in 20 Odločbe Sveta 2009/470/ESProračunska vrstica : 17 04 02 01Okvirno število in vrsta predvidenih naročil : Javno naročilo storitev (uporaba obstoječe okvirne pogodbe)Predmet predvidenih naročil : Glavni cilji posebnega spletnega mesta bi bili:- zagotavljanje aktualnih spletnih informacij o dejavnostih Evropske unije v zvezi z alternativami operativni kastraciji prašičev;- vzpostavitev platforme za izmenjavo informacij in usposabljanje akterjev v celotni proizvodnji svinjine;- objava publikacij za razširjanje rezultatov dejavnosti Evropske unije o alternativah kastraciji prašičev.Izvajanje : Neposredno centralizirano upravljanjeOkvirni čas začetka postopkov oddaje javnih naročil : Oktober 2011Okvirna vrednost razpisa : 30000 EURPosebna pogodba : Sklenitev posebne pogodbe o izvajanju storitev znotraj okvirne pogodbe SANCO/2009/A1/005, sklop 1.--------------------------------------------------